**Gri**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se scurg prin mine ploile căzute

Potop și norii-mi tropăie pe cord.

În urlete de tunete haine

Mă-neacă ceru-n griul lui etern!

Pășesc, mă scurg mai mult, pe după umbre

Înalte, cenușii, cu zâmbet strâmb.

Vreau să m-ascund de valul care vine,

Dar nu găsesc în cale nici un dâmb!

Cascade vii aleargă să mă prindă,

Năuc mi-e sufletul ce rătăcind,

Așa departe a plecat din mine!

Îl strig, dar vântul-l prinde, încolăcind,

Prin ploi și tunete și-l cerne bine,

De auriu, de cald și de frumos!

Doar griul norilor rămâne-n mine,

Și risipit de vânt, un rest duios,

Din inima ce își dorește un bis!

Atâta aroganță are ploaia,

Ce-mi spală diminețile de vis!

Scrâșnește vijelia în nori, bătaia

Tunetelor, cade dur și trist,

Tot încercând să-mi stingă vâlvătaia

Din sufletu-mi ce nu se vrea învins!

Privindu-mi chipul în oglinda ploii,

Îl văd prelung și întrerupt, străin.

Nu, hotărăt, în gri nu-mi șade bine,

Nici îmbrăcată-n umbre de-mprumut,

Vreau auriul zilelor senine,

Alerg spre viață, poate-l mai ajung!

05.07.2018